ทหารกับความตายของผู้ชุมนุม เม.ย.-พ.ค.2553
แม้ว่าในช่วงที่พรรคเพื่อไทยเป็นรัฐบาล ได้มีความคืบหน้าในกระบวนการคืนความยุติธรรมให้กับผู้เสียชีวิตในการสลายการชุมนุมช่วง เม.ย.-พ.ค. 2553 จนอัยการได้สั่งฟ้องนายอภิสิทธิ์ เวชชาชีวะ ในฐานะนายกรัฐมนตรี และนายสุเทพ เทือกสุบรรณ ในฐานะผู้อำนวยการศูนย์อำนวยการสถานการณ์ฉุกเฉิน (ศอฉ.) ในข้อหาร่วมกันก่อหรือใช้ให้ผู้อื่นกระทำหรือฐานฆ่าผู้อื่นโดยเจตนา และพยายามฆ่าผู้อื่นโดยเจตนา แต่กลับไม่ปรากฏความพยายามใดๆ ที่จะโยงใยไปถึงบทบาทของผู้นำทหารที่เกี่ยวข้องกับปฏิบัติการสลายการชุมนุมอีกทั้งเพียงสามเดือนหลังรัฐประหาร ในวันที่ 28 สิงหาคม 2557 ศาลอาญาพิพากษายกฟ้องนายอภิสิทธิ์และนายสุเทพ ด้วยเหตุผลว่าไม่มีอำนาจพิจารณาคดี แต่อยู่ในอำนาจของคณะกรรมการป้องกันและปราบปรามการทุจริตแห่งชาติ (ป.ป.ช.) ที่จะไต่สวนชี้มูลความผิดเกี่ยวกับการกระทำผิดต่อตำแหน่งหน้าที่ราชการหรือไม่ และอำนาจในการพิจารณาคดีนี้อยู่ในอำนาจของศาลฎีกาแผนกคดีอาญาของผู้ดำรงตำแหน่งทางการเมืองกระนั้นก็ตาม เรามักได้เห็นสัญญาณที่ชี้ให้เห็นถึงความวิตกกังวลของกองทัพต่อบทบาทของตนเองในเหตุการณ์สลายการชุมนุมปี 2553 ไม่น้อย กล่าวคือ แม้ว่าจะมีหลักฐานชัดเจนว่าในการสลายการชุมนุมคนเสื้อแดง มีการระดมกำลังทหารถึง 67000 นาย ใช้กระสุนจริงไปกว่า 110000 นัด และกระสุนสไนเปอร์อีกกว่า 2000 นัด และผู้นำกองทัพก็ไม่เคยปฏิเสธว่าตัวเลขดังกล่าวไม่เป็นความจริงแต่ประการใด แต่เราก็มักได้ยินการปฏิเสธแบบขอไปทีว่า ทหารไม่เคยใช้กระสุนจริงกับผู้ชุมนุมในเดือนธันวาคม 2557 พลเอกประยุทธ์ จันทร์โอชา กล่าวว่าก่อนหน้ารัฐประหาร ในระหว่างการไต่สวนการตายโดยศาล เมื่อมีรายงานข่าวว่าพยานให้การที่ชี้ว่าการเสียชีวิตของทั้ง 6 คนเป็นผลจากการยิงของทหาร พลเอกประยุทธ์ แสดงความหงุดหงิด และกล่าวว่าต้องการให้การพิจารณาคดีกระทำเป็นการลับ และยืนยันว่าจะปกป้องผู้ใต้บังคับบัญชาของตนเองล่าสุด เฟซบุ๊กที่ใช้ชื่อว่า ทหารปฏิรูปประเทศไทย ระบุว่า คนที่ฆ่าอาสาสมัครพยาบาล ไม่ใช่ทหาร แต่เป็นชายชุดดำ ที่ยิงสู้กับทหาร และยิงอาสาสมัครพยาบาล เพื่อใส่ความทหาร พร้อมรูปประกอบวิถีกระสุนของทหารและชายชุดดำที่แสดงว่าวิถีกระสุนที่เข้าสู่ร่างกายของผู้ตายจากล่างสู่บน ชี้ว่าเป็นฝีมือของชายชุดดำฉะนั้น ศปช.จึงเห็นความจำเป็นที่จะต้องนำเสนอข้อมูลบางคดีจากผลการไต่สวนการตาย 12 คดี (17 ศพ) โดยศาลอาญา (หากไม่มีรัฐประหาร ตัวเลขการไต่สวนการตายจะไม่หยุดเพียงเท่านั้น) เพื่อให้ประชาชนได้เปรียบเทียบข้อเท็จจริงที่เกิดขึ้นกรณีที่สะเทือนใจผู้ชุมนุมและประชาชนที่ยึดมั่นในสิทธิมนุษยชนมากที่สุด และดูจะสร้างความกังวลให้กับกองทัพมากที่สุดด้วยคือ การเสียชีวิตของประชาชน 6 คนในเขต อภัยทาน ของวัดปทุมวนารามในช่วงบ่ายแก่ๆของวันที่ 19 พ.ค. ในจำนวนนี้ 2 คนเป็นพยาบาลอาสา 1 คนเป็นอาสากู้ชีพทันทีหลังเหตุการณ์นี้ รัฐบาลนายอภิสิทธิ์ ศอฉ. และกองทัพ อ้างว่ามีชายชุดดำซุ่มโจมตีทหารอยู่ในภายในวัด พบอาวุธและกระสุนมากมายในวัด อย่างไรก็ดี กรณี 6 ศพวัดปทุมเป็นคดีที่มีพยานหลักฐานที่แน่นหนามากที่สุดก็ว่าได้ ทั้งจากคำให้การของผู้ที่อยู่ในเหตุการณ์จำนวนมาก ภาพถ่าย คลิปวิดีโอ ฉะนั้น ผลการไต่สวนการตายเมื่อวันที่ 6 สิงหาคม 2556 ศาลจึงได้วินิจฉัยว่าฉะนั้น หลักฐานนี้จึงหักล้างข้อมูลของเฟซบุ๊กที่ใช้ชื่อว่า ทหารปฏิรูปประเทศไทย ได้เป็นอย่างดี ว่าวิถีกระสุนในร่างของอาสาพยาบาลนั้น ไม่ได้มาจากชายชุดดำที่แอบซ่อนอยู่ภายในวัด แต่มาจากทหารบนรางรถไฟฟ้าสำหรับผลการไต่สวนการตายในกรณีอื่นๆ โปรดดูตารางต่อไปนี้ชื่อ-นามสกุลสถานที่/เวลาสถานะคดี1. นายพัน คำกองราชปรารภ / 15-05-2010 เวลา 00.05 น.ศาลออกคำสั่งแล้ว 17-09-2012 คำสั่งออกว่าเสียชีวิตจากการปฏิบัติงานของเจ้าหน้าที่ที่ปฏิบัติตามคำสั่ง2. นายชาญณรงค์ พลศรีลาราชปรารภ / 15-05-2010 เวลา 15.00 น.ศาลออกคำสั่งแล้ว 26-11-2012 คำสั่งออกว่าเสียชีวิตจากการปฏิบัติงานของเจ้าหน้าที่ที่ปฏิบัติตามคำสั่ง3. นายชาติชาย ชาเหลากฤษณามาร์เก็ตติ้ง พระราม 4 / 13-05-2010ศาลออกคำสั่งแล้ว 17-12-2012 คำสั่งออกว่าเสียชีวิตโดยวิถีกระสุนมาจากแนวด่านตรวจแข็งแรงของเจ้าพนักงานที่กำลังปฏิบัติหน้าที่อยู่บนถนนพระราม 44. ด.ช.คุณากร ศรีสุวรรณราชปรารภ / 15-05-2010 เวลา 00.05 น.ศาลออกคำสั่งแล้ว 20-12-2012 คำสั่งออกว่าเสียชีวิตจากการปฏิบัติงานของเจ้าหน้าที่ที่ปฏิบัติตามคำสั่ง5. 6 ศพ วัดปทุมฯได้แก่ นายรพ สุขสถิตย์ นายมงคล เข็มทอง นายสุวัน ศรีรักษา นายอัฐชัย ชุมจันทร์ น.ส.กมนเกด อัคฮาด นายอัครเดช ขันแก้ววัดปทุมฯ / 19-05-2010คำสั่งออกวันที่ 06-08-2013 ศาลสั่งว่า 6. นายฟาบิโอ โปเลงกีราชดำริ / 19-05-2010ออกคำสั่งแล้ว 29-05-2013 คำสั่งออกว่าเสียชีวิตจากกระสุนที่มาจากฝั่งเจ้าหน้าที่แต่ไม่ทราบว่าใครทำให้ตาย7. ร้อยตรีณรงค์ฤทธิ์ สาละ(อช.4/2555)ดอนเมือง / 28-04-2010ออกคำสั่งแล้ว 30-04-2013 คำสั่งออกว่าเสียชีวิตจากกระสุนของเจ้าหน้าที่ที่กำลังปฏิบัติหน้าที่8. นายนรินทร์ ศรีชมพูถนนราชดำริ / 19-05-2010 เวลา 11.10 น.ออกคำสั่งแล้วเมื่อ 25-04-2014 กระสุนปืนมาจากทางด้านเจ้าหน้าที่ทหาร ซึ่งปฏิบัติราชการตามหน้าที่แต่ไม่ทราบว่าใครยิง9. นายถวิล คำมูลถนนราชดำริ / 19-05-2010 เวลา 10.00 น.ออกคำสั่งแล้ว 29-11-2013 กระสุนปืนมาจากทางด้านเจ้าหน้าที่ทหาร ซึ่งปฏิบัติราชการตามหน้าที่แต่ไม่ทราบว่าใครยิง10. ชายไม่ทราบชื่อ กางเกงลายพราง(อช.5/2556)ถนนราชดำริ / 19-05-2010 เวลา 10.00 น.ออกคำสั่งแล้ว 17-02-2014 ถูกยิงด้วยกระสุนความเร็วสูง ขณะเจ้าหน้าที่กำลังเคลื่อนกำลัง แต่ไม่ทราบว่าใครยิง11. นายจรูญ ฉายแม้น นายสยาม วัฒนนุกูล(ช. 13/2555)สตรีวิท ดินสอ / 10-04-2010ออกคำสั่ง 30-09-2013 นายจรูญ ถูกยิงด้วยกระสุนปืนความเร็วสูงที่ทรวงอกทำลายปอดและตับ ส่วนนายสยาม ถูกยิงด้วยกระสุนปืนที่ด้านหลังทะลุทรวงอกทำลายหลอดเลือดแดงใหญ่ช่องอก และเสียโลหิตมาก ซึ่ง12. นายเกรียงไกร คำน้อยมัฆวาน ถนนราชดำเนินนอก / 10-04-2010 บ่ายออกคำสั่ง 04-07-2014 เสียเลือดมากจากการถูกยิงด้วยกระสุนปืนความเร็วสูงซึ่งมีวิถีกระสุนมาจากเจ้าหน้าที่ทหารในการปฎิบัติหน้าที่ขอคืนพื้นที่ ศาลยกฟ้องคดีอภิสิทธิ์-สุเทพ สั่งสลายม็อบ ชี้อำนาจศาลฎีกาฯนักการเมือง 28 สิงหาคม 2557 ตัวเลขเป๊ะๆ หลุดมาได้อย่างไร เสียงบ่นจากพล.อ.ดาว์พงษ์ กรณียอดเบิกจ่ายกระสุนพฤษภามหาโหด 25 มีนาคม พ.ศ. 2554 ทหารยืนยันไม่ใช้กระสุนจริงกับผู้ชุมนุมปี 53. 4 July 2012 บิ๊กตู่แฉรู้ดีสื่อไหนรับเงินมาเขียนด่า 4 ธันวาคม 2557 Prayuth wants temple testimony kept secret 23 June 2012 เปิดคำสั่งศาลโดยย่อ ทำไม 6 ศพวัดปทุม เสียชีวิตจากทหาร 7 สิงหาคม 2556 
 แม้ว่าในช่วงที่พรรคเพื่อไทยเป็นรัฐบาล ได้มีความคืบหน้าในกระบวนการคืนความยุติธรรมให้กับผู้เสียชีวิตในการสลายการชุมนุมช่วง เม.ย.-พ.ค.
คสช.,ณัฎฐธิดา มีวังปลา,ทหารปฏิรูปประเทศไทย,ประยุทธ์ จันทร์โอชา,ศูนย์ข้อมูลประชาชนผู้ได้รับผลกระทบจากเหตุการณ์การสลายการชุมนุม กรณีเม.ย.-พ.ค. 2553 (ศปช.),สุเทพ เทือกสุบรรณ,อภิสิทธิ์ เวชชาชีวะ